Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: országgyûlési biztosáról szóló 1993. évi LIX. törvény rendelkezései alapján az adatvédelmi biztosnak sincs lehetõsége
Paragraph Index: 1179

országgyûlési biztosáról szóló 1993. évi LIX. törvény rendelkezései alapján az adatvédelmi biztosnak sincs lehetõsége független vizsgálóbizottság felállítására, sem a bepanaszolt chatoldalak bezáratására. Továbbá nyomozati hatáskörrel nem rendelkezem annak kivizsgálására sem, hogy a fórum moderátora milyen célból kívánta az Ön személyes adatát megismerni, illetve hogy a chat bármelyik tagja eleget tett-e a moderátor ezen kérésének. Kérem tájékoztatásom szíves tudomásulvételét. Budapest, 2005. október 24. Üdvözlettel: Dr. Péterfalvi Attila (1700/A/2005) [Állásfoglalás: az örökbefogadott gyermekek egészségügyi adatainak nyilvántartásáról] Egy megyei kórház fõigazgatója az Adatvédelmi Biztos Irodájához címzett beadványában állásfoglalást kért abban a kérdésben, hogy az örökbefogadással érintett gyermekek személyes és különleges adatai a személyazonosító adatok megváltozását követõen az egészségügyi szolgáltatók nyilvántartásában hogyan tárolhatók, illetve az egészségügyi ellátáshoz szükséges korábbi gyógykezelési adatok, anamnézisek mennyiben hozzáférhetõek a késõbbi kezelések során. Az örökbefogadást megelõzõen a gyermek születésével, esetleges gyógykezelésével kapcsolatban a gyermek eredeti nevén, a vér szerinti édesanya megjelölésével és eredeti taj-számmal (Társadalombiztosítási Azonosító Jel) szerepel az egészségügyi szolgáltató nyilvántartásában. Örökbefogadás esetén az örökbe fogadó szülõnek igényelnie kell az „új” személy számára új taj-számot. Az örökbe fogadott gyermek létére és egyéb adatainak igazolására alkalmas okirat a születési anyakönyvi kivonat. Az örökbe fogadott gyermeket az anyakönyvvezetõ olyan módon anyakönyvezi, hogy az örökbe fogadó szülõket vér szerinti szülõként vezeti be az anyakönyvbe, de az anyakönyvi kivonat nem tartalmaz az örökbefogadás tényére utaló adatot. A gyermek egészséghez való alkotmányos joga adott esetben olyan érdek, ami az egészségügyi szolgáltatónál a korábbi kezelési vagy egészségi állapottal összefüggõ adatokhoz való hozzáférést valamilyen módon mégis indokolhatja. A helyzetet „súlyosbító” tényezõ, hogy az egészségügyi nyilvántartásokban történõ adatmódosítást olyan módon kell elvégezni, hogy a módosított adat továbbra is olvasható maradjon. A vizsgálat során megkerestem az egészségügyi minisztert, valamint az ifjúsági, családügyi, szociális és esélyegyenlõségi minisztert. A szaktárcák vezetõi válaszukban egyetértettek azzal, hogy a jelenlegi jogi környezet nem teszi 2006/162/II. szám lehetõvé az „átjárást” az örökbefogadás elõtt és azt követõen történt egészségügyi ellátások dokumentációi között, holott a gyermek érdeke ezt nyilvánvalóan megkívánja. Dr. Göncz Kinga miniszter asszony emellett kiemelte, hogy az örökbe fogadó szülõk egy része – tartva a társadalmi megítélés hátrányaitól – még mindig titkolja, hogy gyermeke örökbefogadott annak ellenére, hogy az örökbefogadást megelõzõ tanácsadáson egyértelmûen arra készítik fel az örökbefogadókat, hogy az örökbefogadás tényének eltitkolása súlyos és káros következményekkel járhat. Ezért – véleményem szerint – nem feltétlenül lenne helyes az örökbe fogadó szülõkre „bízni” a gyermek régi egészségügyi adatainak „megõrzését”.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes